stanford-oval/wikipedia huggingface dataset:
Pulla

Keskellä hillopulla, oikealla ylhäällä dallaspulla ja alhaalla rusinapulla..
Pulla on vehnäjauhoista, maidosta ja rasvasta leivottu makea leivonnainen, joka kohotetaan hiivalla. Pullasta on käytetty Itä-Suomessa ja Kaakkois-Hämeessä myös nimitystä vehnänen. Länsi ja Pohjois-Suomessa taas on käytetty sanaa nisu.
Pullaa on leivottu Suomessa 1800-luvun loppupuolelta alkaen. Letitetty pitko on pullan perinteisin muoto, mutta pullataikinasta voidaan valmistaa myös esimerkiksi pikkupullia, korvapuusteja, kransseja ja bostonkakkua. Voipullan leipomiseen käytetään tavallista enemmän voita. Pullataikinasta voidaan tehdä myös piirakkapohja.
Ravintosisältö

| --- | --- |
Teollinen keskirasvainen pulla, kevytmaitoon leivottu, makroravinteet: 

energia: 309 kcal
imeytyvä hiilihydraatti: 49 g
proteiini: 8 g
rasva: 8 g

Pullataikina makeutetaan yleensä tavallisella pöytäsokerilla eli sakkaroosilla, jonka taikinaan lisätty hiiva hajottaa gukoosiksi ja fruktoosiksi. Valmiissa pullassa on enemmän fruktoosia kuin glukoosia, koska taikinaan lisätty hiiva kuluttaa kasvuunsa osan glukoosista.
Raaka-aineet

Pullataikinaan on käytetty perinteisesti maitoa, hiivaa, vehnäjauhoja, kananmunia, sokeria ja voita tai margariinia. Leipomoiden pulla leivotaan Suomessa kevytmaitoon, veteen tai rasvattoman maitojauheen tai maitoproteiinin ja veden seokseen. Leipomoiden pullassa saattaa olla myös esimerkiksi pintakäsittelyaine E904:ää.
Pullataikina maustetaan usein kardemummalla. Usein taikinaan lisätään myös rusinoita, etenkin jos tehdään pitkoja tai pyöreitä pikkupullia. Ennen paistamista pullat voidellaan kiiltävän pinnan saamiseksi. Usein voiteluun käytetään kananmunaa, joskus pelkkää munan keltuaista tai kahvia.
Pullataikina ei vaadi kananmunaa, joten ilman munaa leivottu pulla sopii myös kananmuna-allergikolle. Leivontanesteenä maito voidaan korvata vedellä tai vaikkapa soijajuomalla, jolloin pulla sopii myös maitoallergikolle ja laktoosi-intoleranteille. Ternimaitoon leivottuun pullataikinaan ei tarvita kananmunaa ja voin tai margariinin määrää voi huomattavasti vähentää.
Erilaisia pullia > Pikkupulla

Usein pelkäksi pullaksi kutsuttu pyöreän sämpylän mallinen vehnänen, jonka päälle voidaan laittaa koristeeksi esimerkiksi raesokeria.
Erilaisia pullia > Voisilmäpulla

Pikkupulla, jonka keskelle tehtyyn koloon on pantu voita ja sokeria. Voisilmä imeytyy uunissa pullaan mehevöittäen sen ytimen. Voisilmäpullaa kutsutaan toisinaan myös tulivuoripullaksi, koska sormella painettu kolo kohoaa uunissa kraatterimaiseksi.
Erilaisia pullia > Laskiaispulla

Laskiaisen tienoilla syötävä halkaistu pulla, jonka täytteenä on kermavaahtoa ja mantelimassaa tai hilloa. Pullan päälle voidaan ennen paistoa laittaa koristeeksi raesokeria tai mantelilastuja tai -rouhetta. Laskiaispullasta tuli yleinen laskiaisherkku 1950-luvulla.
Erilaisia pullia > Korvapuusti ja kanelikierrepulla

Korvapuusti on pullataikinasta leivottu leivonnainen, joka on maustettu kanelilla ja sokerilla. Taikinasta kaulitaan ohut neliskulmainen levy, jonka päälle levitetään rasvakerros ja peitetään kanelisokerilla. Maustettu levy kääritään rullalle melko löysäksi, alakulmia lopussa venyttäen riittävän pitkiksi ja leikataan halutun kokoisiksi paloiksi. Jokaista palaa painetaan päältä poikittaisilla pikkusormilla niin, että leikatut syrjät tursahtavat sivuille kauniiksi kierrekuvioiksi. Mikäli korvapuustille ei tehdä korvia tai se paistetaan kierrekuvio ylöspäin, pullaa tulisi nimittää kanelikierrepullaksi.
Kansallista korvapuustipäivää vietetään Suomessa 4. lokakuuta, ensimmäisen kerran vuonna 2006. Päivän vietto on lainattu Suomeen Ruotsista.
Erilaisia pullia > Pitko

Pitko on letittämällä tehty koristeellinen pulla. Pitko letitetään tavallisesti kolmesta tangosta, joskus neljästä tai jopa viidestä tai kuudesta tangosta. Leipomoissa pitkojen letityksessä ei enää välttämättä tarvita leipureita, kun letityskonehoitaa pullapitkon letityksen. Juhlapöydässä pitko pannaan usein esille kokonaisena ja se leikataan valmiiksi viipaleiksi. Arkena pullasta leikataan viipale kerrallaan tarpeen mukaan. Suuresta pitkosta voidaan tehdä myös kranssinmuotoinen. Pitkon voi valmistaa tavallisesta pullataikinasta ja sen päälle ripotellaan usein koristeeksi mantelilastuja, raesokeria tai kuivattuja hedelmiä.
Kuivahtaneesta pitkosta voi kuivattaa korppua tai valmistaa jälkiruokia, kuten pappilan hätävaraa tai köyhiä ritareita.
Erilaisia pullia > Pullapohjaiset piirakat

Esimerkiksi rahka- tai mustikkapiirakka voidaan leipoa muropohjan sijaan pullapohjalle. Tällöin piiras tehdään joko piirasvuokaan tai koko tavallisen uuninpellin kokoiseksi.
Erilaisia pullia > Kulitsa

Kulitsa on venäläinen ortodoksiperinteeseen kuuluva pääsiäisherkku.
Aiheesta muualla

Myllyn Paras -sivuston pullaohjeita ja -reseptejä erilaisten pullien leipomiseksi
Voisilmäpulla
Pietari Peltola

Pietari Peltola on suomalainen elokuvaaja.
Peltola on opiskellut elokuvausta Aalto-yliopiston elokuvataiteen ja lavastustaiteen laitoksella elokuvausta. Peltola on Suomen Elokuvaajien Yhdistys F.S.C.:n jäsen.
Peltola on palkittu He ovat paenneet -elokuvan kuvauksesta Sven Nykvist -palkinnolla Göteborgin kansainvälisillä elokuvajuhlilla. Hänet on palkittu myös parhaan kuvauksen Jussi-palkinnolla elokuvasta Koirat eivät käytä housuja (2019).
Pitkien elokuvien filmografia

He ovat paenneet, 2014
Tyhjiö, 2018
Koirat eivät käytä housuja, 2019
Eden, 2020
Kikka!, 2022
Prinsessa Pikkiriikki, 2024
Pietari Mansikka

Pietari Mansikka (29. heinäkuuta 1825 Kelkkala, Viipurin maalaiskunta – 20. maaliskuuta 1871) oli suomalainen kansanrunoilija.
Mansikan vanhemmat olivat tilallinen Pietari Yrjänänpoika Mansikka ja torpparin tytär Katrina Laurintytär Rapo. Isä kuoli 1829 Mansikan ollessa vasta nelivuotias. Varojen puute esti häneltä koulunkäynnin, mutta hän sai opetusta vanhemmalta veljeltään Juhanilta, joka oli käynyt Viipurin piirikoulua.
Vuonna 1844 Mansikka lähti puoleksitoista vuodeksi siltavoudiksi Käkisalmeen ja toimi sen jälkeen puhtaaksikirjoittajana erään tuomarin palveluksessa. Palattuaan 1848 Viipuriin Mansikka toimi palovartiokorpraalina aina vuoteen 1857 saakka, jolloin hän joutui jäämään eläkkeelle heikentyneen terveytensä vuoksi. Mansikka toimi sitten ravintolanpitäjänä ja harjoitti myös asianajajan tointa.
Mansikka kirjoitti paljon runoja ja sepitti lauluja.  Niitä julkaistiin vuodesta 1856 alkaen ilmestyneessä Sanan-Lennätin -nimisessä sanomalehdessä ja painettiin myös erillisinä julkaisuina.  Mansikka laati myös hautakiviin teksteiksi tarkoitettuja uskonnollisia runonpätkiä. Mansikan runojen aiheita olivat muuna muassa raamatunhistorian ja katekismuksen tekstit, ajankohtaiset tapahtumat, valistus, rauha ja eläinten suojelu:
Merimiehen runo
Jäniksen valitus
Revon valitus
Syysruno
Tytön laulu
Mietelmiä.
Mansikan ensimmäinen puoliso vuodesta 1848 oli Anna Alexandra Kykkäinen (k. 1860) ja toinen vuodesta 1865 Johanna Karolina Åström (k. 1870), jolle avioliitto oli samoin toinen.
Aiheesta muualla

T. Valavirta : Muutamia 1800-luvun kansanrunoilijoita, Helsingin Sanomat, 09.01.1938, nro 7, s. 29, Kansalliskirjaston digitaaliset aineistot
Powszechny Zakład Ubezpieczeń

| PZU Powszechny Zakład Ubezpieczeń |
| --- | --- |

Yritysmuoto:  julkinen osakeyhtiö, pörssiyhtiö
Osake:  WSE: PLPZU0000011
Markkina-arvo:  8,1 mrd. USD (5/2017)
ISIN:  PLPZU0000011
Perustettu:  1803
Avainhenkilöt:  Pawel Surowka (CFO)
Kotipaikka:  Varsova, Puola
Toimiala:  vakuutus- ja rahoituspalvelut
Liikevaihto:   6,380 mrd. USD (2016)
Tilikauden tulos:   0,492 mrd. USD (2016)
Henkilöstö:  27 018 (2016)
Kotisivu:  www.pzu.pl
Infobox OKVirheellinen NIMI-arvo: 
PZU eli Powszechny Zakład Ubezpieczeń S.A. on puolalainen täyden palvelun vakuutusyhtiö, jonka päämaja sijaitsee Varsovassa. Yhtiö on perustettu vuonna 1803. PZU:n osake noteerataan Varsovan pörssissä, jonka WIG20-osakeindeksissä yhtiön osake on painoarvoltaan kolmanneksi merkittävin osake (13. helmikuuta 2018 paino 11,8 %). Yhtiö on yksi suurimpia rahoitusalan yrityksiä Puolassa ja itäisen Keski-Euroopan alueella.
PZU:n pääkonttori Varsovassa.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1026. Se luokiteltiin tällä listalla Puolan kolmanneksi suurimmaksi pörssiyritykseksi. Yhtiön markkina-arvo oli 8,1 miljardia Yhdysvaltain dollaria (toukokuussa 2017) ja liikevaihto 6,38 miljardia USD (2016).
Aiheesta muualla

Kuvia tai muita tiedostoja aiheesta Powszechny Zakład Ubezpieczeń Wikimedia Commonsissa
Piano and a Microphone 1983

| Piano and a Microphone 1983 Prince |
| --- | --- | --- |

Studioalbumin tiedot
 Äänitetty : 1983
 Julkaistu: 21. syyskuuta 2018
 Tuottaja(t): Prince
 Kesto: 34.21
 Levy-yhtiö: NPG, Warner
Princen muut julkaisut
| Anthology: 1995–2010 2018 | Piano and a Microphone 1983 2018 | Originals 2019 |
Piano and a Microphone 1983 on Princen postuumisti julkaistu albumi, joka julkaistiin 21. syyskuuta 2018.
Kappaleet

"17 Days" – 6.23
"Purple Rain" – 1.27
"A Case of You" – 1.41
"Mary Don't You Weep"	 – 4.42
"Strange Relationship" – 2.39
"International Lover" – 3.49
"Wednesday" – 2.00
"Cold Coffee & Cocaine" – 5.13
"Why the Butterflies" – 6.27
Arvostelut

Soundi:
Aiheesta muualla

Piano and a Microphone 1983 Discogsissa. (englanniksi)
Poika (saunoo)

| ”Poika (saunoo)” Pasi "Poju" Heinonen |
| --- | --- | --- |

Singlen tiedot
 Albumilta: Panokset kovenee
 Julkaistu: 13. huhtikuuta 2011
 Formaatti: digitaalinen lataus
 Tyylilaji: Pop
 Kesto: 02.52
 Levy-yhtiö: AXR Music Oy / SkySound
Poika (saunoo) on Hausmylly-yhtyeestä tutun Pasi "Poju" Heinosen säveltämä ja sanoittama kappale, jonka AXR Music julkaisi singlenä vuonna 2011. Poju teki kappaleen alun perin JYPin mahdollisia Suomen mestaruusjuhlia ajatellen. JYP ei kuitenkaan voittanut Suomen mestaruutta, mutta kappale nousi hitiksi Suomen voitettua jääkiekon maailmanmestaruuden, kun Poju esitti kappaleen Kauppatorin kansanjuhlassa. Säveltäjän mukaan kappale on junttimusiikkia. Kappale oli viikoilla 20–26 Suomen myydyin ja ladatuin single  sekä tanssituin kappale viikoilla 24–27.
Kappale on mukana myös Leijonat 2011 – Virallinen Leijonat -kokoelma -albumilla. Virolainen Hellad Velled-yhtye on levyttänyt kappaleesta oman version viroksi nimellä Poeg on kodus!.
Kanada-maljasta, kuten monista muistakin palkintopokaaleista, käytetään lempinimeä "Poika". Maailmanmestaruuspokaalia kuljetetaan puolestaan lempinimellä "Kundi"tarvitaan parempi lähde.
Pohjapallokala

| Pohjapallokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Tetraodon
Laji::  miurus
Kaksiosainen nimi
 Tetraodon miurus  Boulenger, 1902 
Katso myös
   Pohjapallokala Commonsissa 
Infobox OKNimi-testi OKIUCN-testi OK: 
Pohjapallokala (Tetraodon miurus, entinen punapallokala) on afrikkalainen makean veden pallokalalaji. Sitä tavataan Kongojoen vesistössä. Se voi kasvaa 15 cm pitkäksi. Pohjapallokala on aggressiivinen muita lajeja kohtaan. Se viihtyy lähellä pohjaa, ja kaivautuu hienoon pohjahiekkaan niin että vain silmät jäävät esille. Sopiva vesi on pehmeää, hiukan hapanta ja lämpötilaltaan 24–27 °C Pohjapallokala syö kaloja ja rapuja.
Aiheesta muualla

Palloshow Suomalaiset harrastajat kertovat
Pulkovon taistelu

Pulkovon taistelu käytiin 20. lokakuuta 1919 Luoteis-Venäjän armeijan sekä puna-armeijan 7. armeijan yksiköiden kesken Pietarin eteläpuolella Pulkovon kukkuloilla Pavlovskin lähellä.
Taistelussa englantilaisen everstiluutnantti Ernest Hope-Carsonin komentaman osaston kuudesta englantilaisesta Mark V panssarivaunusta ja kahdesta ranskalaistyyppisestä Renault FT-17 vaunusta tuhoutui kolme. Niiden tuhoamisesta vastasivat Eino Rahjan suomalaisen pataljoonan ensimmäisen ja toisen komppanian yksiköt.
Aiheesta muualla

MilitaryHistoryOnline.com: The Little Army That Couldn't (Arkistoitu – Internet Archive)
Piraattiradiotoiminta Venäjällä

Piraattiradiotoiminta Venäjällä oli erityisen merkityksellistä 1990-luvun alussa, kun Venäjällä oli vielä voimassa Neuvostoliiton lainsäädäntö.
Esimerkiksi Pietarissa ja sitä ympäröivällä Leningradin alueella on runsaasti ilman toimilupaa toimivia radioita, jotka toimivat harrastepohjalta ja lähettävät ohjelmaa arkisin pari tuntia ohjelmaa, viikonloppuisin jopa viisi tuntia päivässä. Pienempien asemien lähetysaika on ehkä vain tunnin kaksi viikossa.
Itse Pietarissa on runsaat kaksikymmentä lähetysluvan hankkinutta julkista ja kaupallista virallista radioasemaa, minkä lisäksi kaupungissa on ollut ja on kymmeniä toimiluvattomia radioasemia.
FM:n eli ULA-taajuusalueen 87,5–108 MHz lisäksi Venäjällä käytetään Neuvostoliiton aikaisia FM-OIRT-taajuuksia 65–74 MHz, joista Venäjällä käytetään nimitystä UKV (ven. ультракороткие волны, ultrakоrоtkije volny ’ultralyhyet aallot’) erotukseksi Euroopan yleisradiounionin FM:stä.
Piraattiasemilla on myös omia verkkosivuja.
Toimiluvattomat asemat ja kansalaisvapaudet

Toimiluvattomat asemat kutsuvat itseään joko itsenäisiksi tai vapaiksi radioasemiksi. Ensimmäiset piraattiasemat syntyivät Neuvostoliiton purkauduttua ja samalla valtiomonopolismin päätyttyä.[lähde? ] Median yksityistyminen koettiin Jeltsinin aikana demokratian itsepuolustukseksi, minkä vuoksi toimiluvattomiin asemiin ei ole suhdauduttu niin kriittisesti, että niitä olisi aktiivisesti pyritty poistamaan ja yleensä nuoret toimijat tuomitsemaan ankarasti. Venäjällä 1990-luvun alussa perustettiin myös 2 000 liikepankkia luvattomasti, koska pankkitoiminta oli valtion monopoli.
Venäjällä piraattiradiotoiminnalla ei ole ollut pelkästään viihteellistä arvoa, vaan sitä on ymmärretty tapana turvata sananvapauden kautta myös muita kansalaisoikeuksia maan epävakaassa tilanteessa.
Tekninen taso vaihtelee

Toimiluvattomat asemat pyrkivät välttämään toimiluvallisten kaupallisten asemien taajuuksien häiritsemistä ja välttävät toistensa lähetystaajuuksia sekä toimivat toistensa kanssa yhteistyössä lähetystekniikan osalta. Joillain asemista lähetystehot ovat vaatimattomia, vain 0,2 W ja kuuluvuus kerrostalojen 5.–9. kerroksista 2–3 kilometriä. Joillain on lähetystehoa enemmän, esimerkiksi 15 W ja kuuluvuutta 15 kilometriä, stereofonisuus sekä RDS-signaali.
Pekka Tuokkola

| Pekka Tuokkola |
| --- | --- |

Henkilötiedot
Syntynyt: 22. lokakuuta 1983 (ikä 40) Alavus, Suomi
Kansalaisuus:   Suomi
Jääkiekkoilija
Lempinimi:  Peki, Tuokkis
Pelipaikka:  maalivahti
Maila:  vasen
Pituus:  185 cm
Paino:  92 kg
Pelaajaura
Pääsarjaura:  2003–2019
Aik. seurat:  Tappara (SML)   Ahmat (Mestis)   Hokki (Mestis)   Kiekko-Vantaa (Mestis)   Haukat (Mestis)   JYP (SML)   SaPKo (Mestis)   D Team (Mestis)   Torpedo Nižni Novgorod (KHL)   LeKi (Mestis)   KalPa (SML)   Färjestads BK (SHL)   Klagenfurter AC (EBEL)   Vienna Capitals (EBEL)   HC Bolzano-Bozen (EBEL)   KeuPa HT (Mestis)   Lukko (SML)
Pekka Tuokkola (s. 22. lokakuuta 1983 Alavus) on suomalainen uransa lopettanut jääkiekkomaalivahti. Tuokkola torjui JYPin Suomen mestariksi kaudella 2008–2009. Kyseisellä kaudella hän jakoi toisen JYP-vahti Sinuhe Wallinheimon kanssa SM-liigan pudotuspelien parhaalle pelaajalle jaettavan Jari Kurri -palkinnon, ja Tuokkola valittiin myös JYP-fanien suosikkipelaajaksi. Tuokkola tunnetaan lempinimellä Peki.
Ura

Pekka Tuokkola aloitti kiekkoilun veljiensä Tuomaksen ja Tanelin kanssa Alavudella, jossa he pelasivat pikkukaukaloissa ja kotinsa kellarissa. Pekka Tuokkola aloitti varsinaisen pelaajauransa Alavuden APV:n joukkueessa. Tuokkola pelasi Alavudella lapsuusvuotensa pelaten kuitenkin yhden kauden seinäjokelaisessa S-Kiekossa. Alavudella hän saavutti C-nuorten tekojääratojen aluemestaruuden sekä F-junioreiden aluemestaruushopeaa.
Tuokkola muutti Tampereelle opiskelujen vuoksi ja pääsi kaudeksi 1999–2000 Tapparan C-nuorten joukkueeseen. Juniorivuodet sujuivat Tapparan nuorissa, lukuun ottamatta kautta 2001–2002, jolloin hän joutui pelaamaan Tapparaa heikompaan SHT:n 2-divisioonajoukkueeseen. Tapparan A-nuorissa Tuokkolan ura jatkui kevääseen 2004 asti, jolloin joukkue voitti Tuokkolan torjuntojen ansiosta A-nuorten Suomen mestaruuden. Loppuottelussa vastassa ollutta JYP:iä valmensi Tuokkolan oma Tuomas-veli.
Ura > Liigauran alku

Kaudella 2004–2005 Tuokkola aloitti aikuisten tasolla. Hän oli pelannut aiemmilla kausilla muutaman liigaottelun, mutta hänen A-nuorten edustuskelpoisuutensa päättyi kevääseen 2004, joten hänen oli aika siirtyä aikuisten sarjoihin. Tuokkola pelasi kahdessa ottelussa torjuntaprosentilla 92,86, mutta Mika Lehdon ja Andrew Raycroftin ottaessa päävastuun maalivahtipelaamisesta Tuokkola jäi vähälle peliajalle ja haki näin ollen pelikokemusta Mestiksen Kajaanin Hokista. Myös kaudella 2005–2006 Tuokkola pääsi pelaavaan kokoonpanoon kahdessa ottelussa, mutta jäi edelleen muutoin Mika Lehdon varjoon. Tuokkola joutuikin pelaamaan alemmalla sarjatasolla Kiekko-Vantaan ja Järvenpään Haukkojen joukkueissa. Kauden päätteeksi Tuokkola lähti Tapparasta, koska Tapparassa vastuuta ei tullut riittävästi ja Tommi Nikkilä siirtyi Tapparan vahvuuteen Lehdon tueksi.
Ura > Uran jatko ulkomailla

Tuokkolalla oli sopimus JYPin kanssa vuoteen 2013 asti, mutta hän siirtyi kauden 2010–2011 jälkeen KHL:ään purkaen kuitenkin sopimuksensa kesken kauden perhesyihin vedoten.
Kaudeksi 2012–2013 Tuokkola siirtyi Tapparaan. Tapparassa Tuokkola putosi kakkosvahdiksi ja jäi Juha Metsolan varjoon . Tuokkola pelasi vain 14 ottelua. Tammikuussa 2013 KalPa vahvisti verkkosivuillaan palkanneensa Tuokkolan joukkueeseensa kuluvan kauden ja seuraavan kauden kattavalla sopimuksella.
30. tammikuuta 2014 KalPa ilmoitti Tuokkolan siirtyvän Färjestadiin Ruotsin jääkiekkoliigaan. Marraskuussa 2017 Tuokkolan ilmoitettiin siirtyneen KeuPa HT:n joukkueeseen Mestikseen. Kaudella 2017–2018 KeuPa voitti Mestiksen. Tuokkola pelasi joulukuusta lähtien lainalla loppukauden HC Bolzanon joukkueessa ja voitti EBEL-liigan mestaruuden. Seuraavalla kaudella 2018–2019 JYP:n Joona Voutilainen loukkaantui ja joutui pitkälle sairauslomalle. KeuPa vuokrasi Tuokkolan entiseen seuraansa Voutilaisen korvaajaksi. Myöhemmin joulukuussa Lukko teki lyhyen sopimuksen Tuokkolan kanssa. Tuokkola tuli Lukkoon korvaamaan Suomen nuorten maajoukkueen mukaan lähteneen Lassi Lehtisen.
Poste Restante (albumi)

| Poste Restante Paajanen |
| --- | --- | --- |

Studioalbumin tiedot
 Äänitetty : syksy 1977
 Julkaistu: 1978
 Tyylilaji: rock
 Kesto: 37.48
 Levy-yhtiö: Titan
Paajasen muut julkaisut
|   | Poste Restante 1978 | Psyko 1979 |
Poste Restante on vuonna 1978 julkaistu suomalaisen Paajasen esikoisalbumi. Albumin kappaleet äänitettiin syksyllä 1977 Finnvoxin studiolla. Vielä vuoden 1977 puolella albumilta julkaistiin single "80 lätkä / Poste Restante", ja itse albumi julkaistiin vuonna 1978. Levyn tuottamisesta vastasi Jarmo Jylhä ja sovituksista pääasiassa Bruno Korpela.
Kappaleet

80-lätkä – 2.09
Yamaha ja Havanna – 2.18
Siirry vähän James – 3.09
Kadun väärällä puolella – 3.51
He veivät lapset pois – 3.46
Kaikki kulkee niin hiljaa – 3.56
Poste restante – 2.42
Aito suomalainen ranskatar – 2.08
Patakuningatar – 2.48
Bonnie & Clyde – 3.55
Tyttö pieni (pelkäätkö mua?) – 3.41
Haavelintu – 3.24
Aiheesta muualla

Poste Restante discogs.com -sivustolla
Pull and Bear

Pull and Bear on espanjalaisen Inditexin vuonna 1991 perustama muotivaateketju. Ensimmäinen Espanjan ulkopuolinen Pull and Bear -liike avattiin Portugalissa vuonna 1992 ja seuraavat Kreikassa ja Maltalla. Ketjulla on 970 myymälää 76 maassa.
Aiheesta muualla

Pull & Bearin kotisivut
PubSubHubbub

PubSubHubbub (PuSH) on avoin palvelimien välinen julkaise/tilaa-protokolla (engl. publish/subscribe, pubsub), joka toimii Atom ja RSS -verkkosyötteiden laajennuksena. Sen laittoivat alkuun Googlella työskentelevät Brad Fitzpatrick ja Brett Slatkin, sekä Six Apartin Martin Atkins. PuSH on kuitenkin riippumaton, Apache 2.0 -lisensoitu vapaa ohjelmisto, jonka takana on useampia kehittäjätahoja.
Erona tavanomaiseen verkkosyötteiden tilausmalliin – jossa tilaaja tiedustelee julkaisijalta onko uutta sisältöä julkaistu – PubSubHubbub tuo mukaan välittäjäpalvelimen, hubin. Sen sijaan, että julkaisijalta tiedusteltaisiin toistuvasti uutta sisältöä, ilmoittaa julkaisija siitä hubille, joka välittää tiedon kaikille tilaajille. Tämä poistaa suuren määrän tarpeetonta viestiliikennettä, koska tilaajien (tilaajaohjelmien) ei tarvitse kokeilla verkon yli jatkuvasti, olisiko uutta sisältöä mahdollisesti ilmestynyt. PuSH-protokollan mukaan toimiva välittäjäpalvelin ei kuitenkaan pelkästään kerro uudesta sisällöstä, vaan myös toimittaa uuden sisällön. Tällä vältetään tilaajien yhtäaikainen ryntääminen uuden tiedon perään, joka voisi aiheuttaa palvelunestohyökkäyksen tasoisen ylikuormituksen julkaisijan palvelimille.
Aiheesta muualla

PubSubHubbub -projektin sivusto Google Codessa
Playmate of the Year (albumi)

| Playmate of the Year Zebrahead |
| --- | --- | --- |

Studioalbumin tiedot
 Äänitetty : Sherman Oaks, Kalifornia; Calabasas, Kalifornia, 1999–2000
 Julkaistu: 22. elokuuta 2000
 Tuottaja(t): Howard Benson
 Tyylilaji: pop-punk
 Kesto: 50.21
 Levy-yhtiö: Columbia Records
Zebraheadin muut julkaisut
| Waste of Mind 1998 | Playmate of the Year 2000 | Stupid Fat Americans 2001 |
Playmate of the Year on Zebraheadin kolmas studioalbumi, joka julkaistiin vuonna 2000. Levyn julkaisi Columbia Records. Levyn tyyli on pääasiassa pop-punkia.
Kappaleet

I Am – 3.01
Playmate of the Year – 2.58
Now or Never – 3.00
Wasted – 3.28
I’m Money – 3.52
Go – 3.23
What’s Goin’ On? – 4.40
Subtract You – 2.58
The Hell That Is My Life – 3.33
E Generation – 2.44
Livin’ Libido Loco – 4.45
In My Room – 4.19
Wasted-kappaleen 30 viimeistä sekuntia ovat salaista kappaletta.selvennä
Kokoonpano

Justin Mauriello‎– rytmikitara, laulu
Ali Tabatabaee – laulu
Greg Bergdorf‎– soolokitara
Ben Osmundson‎– bassokitara
Ed Udhus‎– rummut
Howard Benson
Aiheesta muualla

Playmate of the Year discogs.com-sivustolla
Pohjois-Irlannin jalkapallomaajoukkue

Pohjois-Irlannin jalkapallomaajoukkue edustaa Pohjois-Irlantia kansainvälisissä jalkapallon maajoukkuekilpailuissa.
Pohjois-Irlanti samoin kuin kolme muuta Yhdistyneen kuningaskunnan osaa (Englanti, Skotlanti ja Wales), kilpailevat omilla joukkueillaan. Ennen vuotta 1921 Irlanti oli osa Ison-Britannian ja Irlannin yhdistynyttä kuningaskuntaa ja koko saarta edusti yksi joukkue.
Pohjois-Irlannin maajoukkue on koko Irlannin jalkapallomaajoukkueen seuraaja, joka toimi ennen Irlannin vapaavaltion perustamista vuonna 1921. Joukkuetta hallinnoi Irlantilainen jalkapalloliitto (Irish Football Association), minkä päämaja on Belfastissa. Irlannin vapaavaltion perustamisen jälkeen vuonna 1926 perustettua Irlannin tasavallan jalkapallomaajoukkuetta hallinnoi Irlannin jalkapalloliitto (the Football Association of Ireland), joka pitää päämajaansa Dublinissa. Myös tasavallan maajoukkue ilmoitti edustavansa koko Irlannin saarta. Rajalinjat vakinaistettiin vasta vuonna 1946 ja kummassakin joukkueessa pelasi pelaajia joka puolelta saarta ennen vuotta 1950, jolloin laadittiin sääntö siitä, että pohjoisirlantilaiset pelaajat saivat edustaa vain Pohjois-Irlantia ja Irlannin tasavallan pelaajat vain Irlannin tasavaltaa. Vuoteen 1954 saakka molemmat joukkueet pelasivat Irlannin nimellä.
Pohjois-Irlannin maajoukkuetta kannattavat lähinnä unionistit, kun taas nationalistit kannattavat mieluummin Irlannin tasavallan maajoukkuetta. Vuonna 2002 Pohjois-Irlannin maajoukkueen kapteeni Neil Lennon lähti joukkueesta saatuaan lojalisteilta tappouhkauksen, koska hän pelasi Skotlannin Valioliigassa katolilaisten Celticissä.